Hameed
సిరీస్‌ నుంచి వైదొలగిన హమీద్‌
న్యూఢిల్లీ: ఇంగ్లండ్‌ యువ ఓపెనింగ్‌ బ్యాట్స్‌మెన్‌ హమీద్‌ భారత పర్యటన ముగిసింది.కాగా గాయం కారణంగా సిరీస్‌కు దూరమయ్యాడు.దీంతో సిరిస్‌లోని మిగతా రెండు టెస్టుల్లో హమీద్‌ ఆడటం లేదు.19 సంవత్సరాల హమీద్‌ తిరిగి ఇంగ్లండ్‌ వెళ్లి పోనున్నాడు.కాగా ఈ మేరకు ఇంగ్లండ్‌ కెప్టెన్‌ అలెస్టర్‌ కుక్‌ ఒక ప్రకటన చేశాడు.మూడవ టెస్టు తొలి రోజు బ్యాటింగ్‌ సందర్భంగా భారత పేసర్‌ ఉమేశ్‌ యాదవ్‌ వేసిన బౌన్సర్‌ హమీద్‌ ఎడమ చేతి భుజనానికి తగిలింది.దీంతో అతడు గాయపడ్డాడు.భారత పర్యటనలో హమీద్‌ రెండు హాఫ్‌ సెంచరీలను నమోదు చేశాడు.కాగా రాజ్‌కోట్‌తో అంతర్జాతీయ టెస్టు క్రికెట్‌లోకి ఆరంగేట్రం చేసిన హమీద్‌ గాయంతో బాధపడుతున్నా మొహాలీ టెస్టులో ఇంగ్లండ్‌ జట్టు స్కోరు 200 పరుగులు మార్కుని చేరుకోవడంలో కీలక పాత్ర పోషించాడు.మొహాలీ టెస్టు రెండవ ఇన్నింగ్స్‌లో గాయం కారణంగా ఓపెనింగ్‌కు రాలేకపోయిన హమీద్‌ 156 బంతులను ఎదుర్కొని 59 పరుగులతో నాటౌట్‌ నిలిచాడు.ఎనిమిదవ స్థానంలో బ్యాటింగ్‌కు వచ్చిన హమీద్‌ ప్రారంభం నుంచి నెమ్మదిగా ఆడాడు.కాగా 19 బంతులకు పరుగులు ప్రారంభించాడు.ఈ క్రమంలో ఏడవ వికెట్‌కు జో రూట్‌తో కలిసి 45 పరుగుల భాగస్వామ్యం నెలకొల్పాడు.కాగా మరోవైపు ఆల్‌ రౌండర్‌ వోక్స్‌ ఫిట్‌నెస్‌పై మేఘాలు కమ్ముకున్నాయి.మూడవ టెస్టు రెండవ ఇన్నింగ్స్‌లో భారత పేసర్‌ షమీ విసిరిన బౌన్సర్‌ వోక్‌్‌స హెల్మెట్‌కు బలంగా తగిలింది.వోక్స్‌్‌ హెల్మెట్‌కు ఉన్న నెక్‌గార్డ్‌ ఎగిరి కింద పడింది.అయితే బంతి వల్ల వోక్స్‌కు ఎటువంటి గాయం కాకపోవడంతో అంతా ఊపరి పీల్చుకున్నారు.ఇక రెండవ బంతిని కూడా షమీ బౌన్సర్‌ రూపంలో సంధించాడు.ఈ బంతిని ఆడటంతో తడబడిన వోక్స్‌ 30 పరుగుల వ్యక్తిగత స్కోరు వద్ద వికెట్‌ కీపర్‌ పార్థీవ్‌ పటేల్‌కు క్యాచ్‌ ఇచ్చి పెవిలియన్‌కు చేరాడు.అయితే ఇంగ్లండ్‌ టీమ్‌ డైరెక్టర్‌ వోక్స్‌ గాయం తీవ్రతను పరిశీలిస్తున్నాడు.దీంతో వోక్స్‌కు మరో గాయం అయినట్లు తెలుస్తుంది.====